توکیو

ٹوكِيو (جاپانی: 東京) جسے رسماً (یا باضابطہ) طور پر، میٹْروپولِسِ ٹوكِيو کہا جاتا ہے، جاپان کے 47 پریفیکچر میں سے ایک اور دارالخلافہ کی حیثیت کا حامل شہر ہے۔ اپنے وقوع کے لحاظ سے یہ شہر جاپان کے رئیسی جزیرے ہونشوُ پر مشرق کی جانب واقع ہے۔ آج کے توکیو کو 23 تحصیلوں (wards) میں تقسیم کیا گیا ہے جس میں سے ہر ایک کا انتظام ایک الگ شہر کے طور پر چلایا جاتا ہے اور اس اقلیم توکیو میں مشرق کی جانب وہ تمام علاقہ بھی شامل ہو جاتا ہے جسے تاریخی طور پر شہر توکیو کہا جاتا تھا۔ توکیو شہر کی آبادی ایک کروڑ بیس لاکھ سے تجاوز (12,790,000) کر چکی ہے، جو جاپان کی کل آبادی (12 کروڑ) کا 10% بنتی ہے۔ اس اقلیم توکیو کو اپنے گرد و نواح کے شہری علاقے یعنی چیبا، کاناگاوا اور سائتاما کے اقالیم کے ساتھ ملا کر 3 کروڑ 50 لاکھ کی آبادی والا دنیا کا گنجان ترین ام البلاد اور 2005ء کی تعادل قوت خرید (purchasing power parity) کے مطابق دس کھرب سے زیادہ (US$1.191 trillion) GDP والی دنیا کی سب سے بڑی ام البلاد معیشت بنانے کا اعزاز حاصل ہے۔

عالمی معیشت میں اپنی موجود اہمیت کے پیش نظر اسے نیویارک اور لندن کے ساتھ دنیا کے تین مراکز امر (command centers) میں شمار کیا جاتا ہے۔ عالمگیر حیثیت ہی کی وجہ سے توکیو کا شمار 2008ء کی GaWC فہرست کے مطابق alpha+ شہروں کے ساتھ کیا گیا ہے۔GaWC – The World According to GaWC 2008 ویب گاہ  انسانی وسائل سے متعلق ایک ادارے mercer اور معیشتداں مخابر اکائی (economist intelligence unit) کے مساحہ برائے لاگت بسر (cost-of-living) کے مطابق توکیو کو غیر ملکی ملازمین کے لیے دنیا کا مہنگا ترین شہر قرار دیا گیا ہے۔The Mercer 2009 Cost of Living Survey ویب گاہ اس کے باوجود توکیو کا شمار دنیا کے سب سے زیادہ قابل رہائش (liveable) شہروں میں کیا جاتا ہے، بین الاقوامی جریدہ برائے اندازِ حیات (lifestyle) کے مطابق اسے دنیا کا سب سے زیادہ قابل رہائش ام البلاد قرار دیا گیاپچیس اولین قابل رہائش شہر

 توکیو کے معنی 
توکیو، تاریخی طور پر ایدو کے نام سے جانا جاتا تھا جس کے معنی مصب النہر (estuary) کے ہوتے ہیں یعنی آسان الفاظ میں وہ مقام جہاں کوئی دریا، سمندر میں کھلتا ہے۔Room, Adrian. Placenames of the World۔ McFarland & Company تین سو ساٹھواں صفحہ آن لائن ISBN 0-7864-1814-1 جب 1868ء میں اس شہر کو دار الخلافہ کا درجہ دیا گیا تب اس کا نام تبدیل کر کہ توکیو رکھا گیا؛ جو دو الفاظ، تو بمعنی مشرق اور کیو بمعنی دار الخلافہ کا مرکب لفظ ہے، یعنی توکیو کے لغوی معنی دارالخلافۂ مشرق کے ہوتے ہیں۔ جاپانی چونکہ چینی محارف بھی استعمال کرتی ہے اس لیے اس میں ایک ہی محارف کو چینی تلفظ میں مختلف انداز سے ادا کیا جا سکتا ہے اور اسی وجہ سے میجی عہد میں توکیو کا تلفظ توکئی بھی ملتا ہے لیکن آج کل یہ تلفظ یکسر متروک ہو چکا ہے۔Tokyo Metropolitan Archives. Retrieved on 13 ستمبر 2008 جاپانی موقع 
 مزید دیکھیے 
 تنویر جمال

 حوالہ جات 
<div style="font-size:small;">

زمرہ:ایشیا میں 1457ء کی تاسیسات
زمرہ:ایشیائی دار الحکومت
زمرہ:ایشیا کے آباد مقامات
زمرہ:ایشیا میں 1943ء کی تاسیسات
زمرہ:ٹوکیو
زمرہ:جاپان
زمرہ:جاپان کے آباد ساحلی مقامات
زمرہ:جاپان کے پریفیکچر
زمرہ:جاپان کے سابقہ دار الحکومت
زمرہ:جاپان کے شہر
زمرہ:جاپان میں بندرگاہوں کی بستیاں
زمرہ:جاپان میں پندرہویں صدی کی تاسیسات
زمرہ:جاپان میں 1940ء کی دہائی کی تاسیسات
زمرہ:دار الحکومت
زمرہ:صفحات مع گراف
زمرہ:کانتو علاقہ
زمرہ:ملین آبادی کے شہر
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1450ء کی دہائی میں آباد ہونے والے مقامات
زمرہ:1450ء کی دہائی میں قائم ہونے والے ممالک اور علاقے
زمرہ:1457ء کی تاسیسات